शायद यही कारण रहा होगा कि उन्होंने अपने फेसबुक पेज पर इससे संबंधित एक खबर लिखी। उसी खबर में मुखिया के लिए लिखे गए कथित अपमानजनक शब्द को लेकर रणवीर सेना के लोग हंगामा मचाने लगे। उनके फेसबुक पेज पर भद्दी-भद्दी गालियों और धमकियों की बाढ़ आ गई। अब तक 200 से अधिक फोन कॉल्स और 2000 से अधिक फेसबुक टिप्पणियां आ चुकी हैं। हम भाषा की मर्यादा अच्छी तरह समझते हैं, लेकिन यहां बात एक ऐसे स्वयं सिद्ध आरोपी की थी, जो मासूमों की जघन्यतम हत्याओं को उचित ठहराता था।